title: Sierra d'os Capitiellos
text: A sierra d'os Capitiellos (nombrata por un regular simplament como Os Capitiellos) son una chicota sierra de piedra d'arena situata en a depresión meya intrapirenenca, entre os municipios de Chaca y Samianigo. A tuca mas altera ye o Turrón de 913 metros d'altaria, y se puet veyer un eixemplo tipico de Hogback ("ralla").
  
  Ista formación cheolochica desepara la val Ancha, en a versant norte, d'a val Estrecha, en a versant sud.
  
  Os Capitiellos se formoron en o Cenozoico, estando parti d'a piedra d'arena de Samianigo, una formación d'entre 150 y 300 metros de piedra d'arena y siltitas bioturbatas con glauconita, que s'estendilla dende Sigüés, en a Canal de Berdún, dica Fablo, anque Os Capitiellos van nomás dende Samianigo dica Navasa.
  
  Toponimia 
  O toponimo Capitiellos tiene afinidat con atros microtoponimos de l'Alto Aragón con atra terminación. En Sobremont se documenta un toponimo afín Capiters, y en Chaca Capitera. O significato de capitero documentau en aragonés de Sobremont ye "cabalto d'un terreno" y responde a la evolución d'un hipotetico *CAPĬTARIUM, derivato d'o latín CAPUT, CAPĬTIS ("cabeza"). En benasqués a palabra cabells se refiere a las cabezas d'as espigas y s'interpreta a partir d'o latín CAPĪTULOS.
  
  Referencias
  
  Vinclos externos
   Rota GPS Chaca-Samianigo por Os Capitiellos
  
  Sierras de l'Alto Galligo
  Sierras d'a Chacetania
  Sierras d'a depresión meya intrapirenenca
  Sierras d'a provincia de Uesca